**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 78**

**din 27 iunie 2024**

**privind aprobarea organigramei, statului de funcții și a Regulamentului de**

**organizare și funcționare al** **Muzeului ,,Arta Lemnului” – Câmpulung Moldovenesc**

**Consiliul Local al municipiului Câmpulung Moldovenesc, întrunit în ședința ordinară din** data de 27 iunie 2024 ;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 19727 din 10.06.2024;

 -Raportul de specialitate al Compartimentului resurse umane, înregistrat la nr.20371 din 14.06.2024;

 -Raportul de specialitate al Compartimentului juridic, înregistrat la nr. 20372 din 14.06.2024;

 -Raportul de specialitate al Direcției economice, înregistrat la nr. 20373 din 14.06.2024;

 -Avizul Comisiei de specialitate a Consiliului Local;

 -Avizul nr. din 1857/D.P.C./22.04.2024 al Comisiei Naționale a Muzeelor și Colecțiilor din cadrul Ministerului Culturii;

 -Adresa Muzeului Arta Lemnului nr. 411/06.06.2024 înregistrată cu nr. 19553/06.06.2024;

 -Prevederile art. 13 alin.(4), art. 30 alin. (2) din Legea nr. 311/2003 a Muzeelor și colecțiilor publice, republicată, cu modificările și completările ulterioare;

 -Prevederile art. 55 lit. k) din Legea nr. 182/2000, republicată, privind protejarea patrimoniului cultural naţional mobil cu modificările și completările ulterioare;

 -Prevederile art.540 din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;

 -Prevederile Cap. II, lit. B, pct. I din Legea cadru nr.153/2017 privind salarizarea personalului plătit din fonduri publice, cu modificările și completările ulterioare;

 -Prevederile art. 69 alin. (1) din Hotărârea nr. 1336/2022 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;

 -Prevederile art. 65, art. 75 alin. (1) și art. 76 din Legea nr. 53/2003 - Codul Muncii, republicată cu modificările ulterioare;

În temeiul art. 129 alin. (2) lit. a) și lit. d), alin. (3) lit.c), alin.(7) lit. d) și art.196 alin. (1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare,

 **HOTĂRĂȘTE**

**Art.1.**Se aprobă organigrama Muzeului ,,Arta Lemnului” – Câmpulung Moldovenesc, începând cu data de 01.07.2024, conform Anexei nr. 1.

**Art.2.**Se aprobă statul de funcții al Muzeului ,,Arta Lemnului” – Câmpulung Moldovenesc, începând cu data de 01.07.2024, conform Anexei nr. 2.

**Art.3.**Se aprobă Regulamentul de organizare și funcționare al Muzeului ,,Arta Lemnului” – Câmpulung Moldovenesc, începând cu data de 01.07.2024, conform Anexei nr.3.

**Art.4.**Anexele nr.1, nr.2 și nr.3 fac parte integrantă din prezenta hotărâre.

**Art.5.**La data intrării în vigoare a prezentei hotărâri se abrogă Art.3, Art.4, Art.5 și Art.6 din Hotărârea Consiliului Local al municipiului Câmpulung Moldovenesc nr. 128 din 17 decembrie 2020 privind reorganizarea Muzeului “Arta Lemnului” Câmpulung Moldovenesc.

**Art.6.**Primarul municipiului Câmpulung Moldovenesc, prin aparatul de specialitate și Muzeul ,,Arta Lemnului” vor aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,** **Maftean Gheorghe** |  | **Contrasemnează:****p. SECRETAR GENERAL,****Director executiv****Crăciunescu Diana Mihaela** |